Document ID: /roh_data/filtered/fineweb-2-filterrobots_roh.jsonl.gz/58565

finiu cun ballapei per 2020
Sin fundament dil svilup dil virus da corona e las restricziuns en connex han negins giugs da ballapei liug pli igl onn 2020. Puspei ha il virus fatg in streh atras il quen e privau ils giugadurs, trenaders ed aspectaturs dalla febra dil ballapei.
Malgrad che nus astgein deplorablamein buca pli exequir nies hobi preferiu savein nus mirar anavos sin in pèr buns giugs la sesiun d'atun 2020. In onn cun beinenqual midada – oravontut pervia dalla gruppaziun cun nos vischins dall'US Danis-Tavanasa. Ils giugs dallas equipas han segiramin mussau che quella collaboraziun sa purtar fretg, era sche l'entschatta ei stada tut autra che sempla ed ha purtau buca paucas sfidas.
Per finir engraziein a tut ils gidonters che procuran pil prosperar da nies club/nos clubs e che possibiliteschan insumma a nus da star sil plaz. Secapescha engraziein era a nos numerus e fetg fideivels aspectaturs pil sustegn duront ils giugs da casa ed ordeifer. Ei fa adina puspei plascher da veser cons che prendan la via suttapeis per sustener nos giuvens spel plaz.
En quei senn aunc inaga in grond ENGRAZIEL FETG e speronza a prescht puspei sil/spel plaz da ballapei! :-)